Diari Oficial de la Generalitat Valenciana


Sumari del DOGV 5617, del 11-10-2007 (2007/12452)

Informació pública del projecte de reparcel·lació de l'Actuació Integrada de la Unitat d'Execució Toscal Cap Martí 1 (T-CM 1) de Xàbia.
---------------------------------------------------------------------------------------------------------------------------------------

### Dades del document

Número de DOGV
:   5617

Data del DOGV
:   11-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12948


Data del document
:   28-06-2007

Organisme emissor
:   Inversiones Tosalet, SA

Tipus de document
:   Informació Pública

Descriptors 

:   * Xàbia
    * pla d'urbanisme

Informació pública del projecte de reparcel·lació de l'Actuació Integrada de la Unitat d'Execució Toscal Cap Martí 1 (T-CM 1) de Xàbia. [2007/12443]  
La mercantil Inversions Tosalet, SA, amb CIF S00816660, domiciliada a València, carrer Roger de Llúria núm. 24, 1r, a l'empara del que disposen els articles 177 de la Llei Urbanística Valenciana i 416 del Reglament d'Ordenació i Gestió Territorial i Urbanística, sotmet a informació pública el projecte de reparcel·lació corresponent al programa d'actuació integrada de l'àmbit constituït per la unitat d'actuació T-CM 1 del Pla General d'Ordenació Urbana de Xàbia a la partida Toscal-Cap Martí 1 de Xàbia (Alacant), i l'execució de la qual li va ser adjudicada a dita mercantil, com a agent urbanitzador, en règim d'adjudicació preferent, per acord adoptat pel Ple de l'Ajuntament de data 21 de juny de 2002. El projecte incorpora certificat de domini i càrregues de les finques afectades, expedit pel Registre de la Propietat de Xàbia. El projecte es troba protocol·litzat en la notària d'Antonio J. Jiménez Clar situada al carrer Roque Chabá núm. 1, 1r., de Xàbia. Així mateix s'ha depositat còpia d'estos a l'Ajuntament de Xàbia amb data 30 d'abril de 2007.  
Àrea reparcel·lable: forma part de la unitat del procés d'execució urbanística del Programa d'Actuació Integrada (PAI) per al desenvolupament del sector format per la Unitat d'Actuació T-CM 1 i té una superfície de 0,795 ha i limita al nord SUE amb parcel·les en sòl urbà edificades; al sud SUE carretera de la Guàrdia (vial parcialment urbanitzat); a l'est SUE carrer del Raïm de Pastor (vial urbà sense urbanitzar) i a l'oest SUE parcel·les en sòl urbà edificades.  
Durant el termini d'un mes des de la publicació d'este anunci en el Diari Oficial de la Comunitat Valenciana, les persones interessades poden comparéixer en la citada notaria, en horari d'atenció al públic, i sol·licitar l'exhibició de la documentació i obtindre si és procedent còpia a costa seua; o bé podran consultar el document en les dependències de l'Ajuntament de Xàbia, Oficina Tècnica, sita al carrer d'Avall núm. 39, i en hores d'oficina. Durant el mencionat termini també podran formular-se al·legacions que hauran de presentar-se davant de l'Ajuntament de Xàbia.  
Als efectes previstos en l'article 59.4a de la Llei de Règim Jurídic de les Administracions Públiques i del Procediment Administratiu Comú, es fa constar que este anunci es dirigix així mateix als titulars de béns i drets afectats per l'actuació, per si no fóra possible la notificació individualitzada a algun d'ells; i esta publicació val a l'efecte per a qui siguen desconeguts, s'ignore el lloc de notificació o, intentada esta, no s'haguera pogut practicar.  
Xàbia, 28 de juny de 2007.- L'apoderat: Pablo Manuel Arlandis Piris.